पुराने समय में तो शिक्षण की पद्धति का यही एक तरीका था । लोग दूर-दूर से आकर गुरुओं से तालीम लेते थे। गुरु अपने पुत्रों को अपने अन्य शागिर्द को या जो खास विशेष शिष्य होते थे उन सभी को सामने बैठाकर सिखाता है । गुरु जो वह सिखाना चाह रहा है उसको अपने गले से अपने कंठ से या अपने वाद्य के आधार पर निकालकर वह शिष्य को बताता है । शिष्य गुरु का अनुसरण करता था और अनुसरण करते वक्त गुरु यह देखता था कि शिष्य इसमें कोई चीज गलत तो नहीं कर रहा, कहीं पर वह गलत तरीके से स्वर संवाद तो नहीं कर रहा और वहीं पर उसको टोका जाता था। आज भी यह गुरु शिष्य परंपरा विश्वविद्यालयों में या विद्यालयों में या गुरु से अलग तरीके से तालीम ली जाती है। विद्यार्थी शिक्षक के पास जाकर इसी चीज को/इसी परंपरा को अपना रहे हैं । शिक्षक पहले उसको गा बजा कर बताते हैं और शिष्य उसका अनुकरण करता है । उसको समझाया जाता है कि ऐसा क्यों है और उस को आत्मसात करके शिष्य अपने तालीम को ग्रहण करता है । उसके बाद अपनी समझ या अपने चिंतन से उस को आगे बढ़ाता है । संछेप में दिख्या, सिख्या, परिख्या ।